Document ID: 31987R2138

Title and Content:
***** ΚΑΝΟΝΙΣΜΟΣ (ΕΟΚ) αριθ. 2138/87 ΤΗΣ ΕΠΙΤΡΟΠΗΣ της 20ής Ιουλίου 1987 που τροποποιεί τον κανονισμό (ΕΟΚ) αριθ. 1813/84 περί των διαδικασιών εφαρμογής των διαφορικών ποσών για τους κραμβόσπορους, γογγυλόσπορους και ηλιανθόσπορους Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), τον κανονισμό (ΕΟΚ) αριθ. 1569/72 του Συμβουλίου της 20ής Ιουλίου 1972 περί ειδικών μέτρων για τους κραμβόσπορους, γογγυλόσπορους και ηλιανθόσπορους (3), όπως τροποποιήθηκε τελευταία από τον κανονισμό (ΕΟΚ) αριθ. 1869/87 (4), και ιδίως το άρθρο 7, Εκτιμώντας: ότι ο κανονισμός (ΕΟΚ) αριθ. 1813/84 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3891/86 (6), προβλέπει ότι το διαφορικό ποσό περιλαμβάνει ένα διορθωτικό στοιχείο της ενδεικτικής τιμής που υπολογίζεται με βάση την επίπτωση της νομισματικής αποκλίσεως επί της ενδεικτικής τιμής· ότι πρέπει, για να αποφευχθούν στρεβλώσεις της αγοράς, να ληφθεί υπόψη για τον υπολογισμό αυτό μια ενδεικτική τιμή μειωμένη κατά 7,5 %· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 5 του κανονισμού (ΕΟΚ) αριθ. 1813/84, η παράγραφος 1 αντικαθίσταται από το ακόλουθο κείμενο: «1. Το διορθωτικό στοιχείο της ενδεικτικής τιμής καθώς και το διορθωτικό στοιχείο της ενίσχυσης ή της επιστροφής ισούται με την επίπτωση, αντιστοίχως επί της ενδεικτικής τιμής μειωμένης κατά 7,5 %, επί της ενισχύσεως ή επί της επιστροφής του συντελεστή που προκύπτει από το ποσοστό που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 1569/72.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1987 για τους κραμβόσπορους και τους γογγυλόσπορους και από την 1η Αυγούστου 1987 για τους ηλιανθόσπορους. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Ιουλίου 1987.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2639
712
2414
2477
4256

EuroVoc IDs (Expanded): 2639
712
2414
2477
4256

Dataset Source: meu

Split: train